ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং বলেছেন সাংহাই কো-অপারেশন অর্গানাইজেশনভুক্ত দেশগুলির সশস্ত্র বাহিনীর চিকিৎসা পরিষেবার সামনে নতুন আশঙ্কাগুলির অন্যতম জৈব সন্ত্রাসবাদ
নয়াদিল্লি, ১২ সেপ্টেম্বর, ২০১৯
প্রতিরক্ষা মন্ত্রী শ্রী রাজনাথ সিং সাংহাই কো-অপারেশন অর্গানাইজেশনভুক্ত  দেশগুলির সশস্ত্র বাহিনীর চিকিৎসা পরিষেবাকে যুদ্ধক্ষেত্রের উন্নত প্রযুক্তির সামনে জওয়ানদের নতুন নতুন আশঙ্কার মোকাবিলায় পন্থা-পদ্ধতি বের করার আহ্বান জানালেন। নতুন দিল্লিতে এসসিও দেশগুলির সামরিক ঔষধ সংক্রান্ত প্রথম সম্মেলনের উদ্বোধন করে শ্রী রাজনাথ সিং বলেন, চলতি সমস্যাগুলির জটিলতাকে বাড়িয়ে দিয়েছে পারমানবিক, রাসায়নিক এবং জৈবপ্রযুক্তির যুদ্ধাস্ত্র।
প্রতিরক্ষা মন্ত্রী জৈব-সন্ত্রাসবাদের আশঙ্কার মোকাবিলায় কর্মক্ষমতা বাড়ানোর গুরুত্বের ওপর জোর দিয়ে বলেছেন, বর্তমানে বিশ্বের সামনে এটাই প্রকৃত চ্যালেঞ্জ। তিনি জৈব-সন্ত্রাসবাদকে সংক্রামক বলে বর্ণনা করেছেন এবং সশস্ত্র বাহিনীকে অগ্রবর্তী হয়ে এর মোকাবিলা করার পরামর্শ দিয়েছেন।
প্রতিরক্ষা মন্ত্রী এএফএমএস-কে হতাহতদের চিকিৎসায় স্বচ্ছ এবং কার্যকরী ধারণা নিয়ে চলার পরামর্শ দিয়েছেন। তিনি বলেছেন, শুধুমাত্র রণক্ষেত্রের পরিবেশ এবং বৈশিষ্ট্যের বৈচিত্র্য নিয়ে ভাবলেই হবে না, এএফএমএস-এর দক্ষতাও বাড়াতে হবে।
শ্রী রাজনাথ সিং বিপর্যয়ের সময় সব দেশের মধ্যে সহযোগিতা গড়ে তোলার এবং সময়মতো সাহায্য পৌঁছে দেওয়ার পরামর্শ দিয়েছেন। তিনি বলেন, অনেক সময় বিপর্যয়ের পরে বিশাল ক্ষয়ক্ষতিতে দেশগুলি বিচলিত হয়ে পড়ে এবং ত্রাণ ও উদ্ধারের কাজ ব্যাহত হয়। এমন ক্ষেত্রে সশস্ত্র বাহিনীর চিকিৎসা পরিষেবা একটি গুরুত্বপূর্ণ ভূমিকা নিতে পারে।
রোগীর সুরক্ষা আরও একটি ক্ষেত্র যাকে আরও শক্তিশালী করতে হবে। শ্রী সিং এই সম্পর্কে সচেতনতা বৃদ্ধির প্রয়োজনীয়তার ওপর জোর দিয়েছেন এবং বলেছেন তাতে এর মোকাবিলা করা সহজ হবে, রোগীর সুরক্ষা শুধুমাত্র সঠিক রোগ নির্ণয় বা ঔষধ প্রয়োগেই শেষ হয়ে যায় না, প্রকৃত রোগীর কাছে প্রকৃত পদ্ধতিতে সেই ঔষধ পৌঁছে দেওয়াই রোগীদের সুরক্ষা নিশ্চিত করে।
প্রতিরক্ষা মন্ত্রী বলেছেন, এসসিও ‘পূর্বের জোট’ কারণ, এশিয়া-প্রশান্ত মহাসাগরীয় অঞ্চলে তার কেন্দ্রিভূত হওয়ার প্রক্রিয়া বৃদ্ধি। তিনি বলেছেন, এসসিও বিশ্বের বৃহত্তম আঞ্চলিক সংগঠন ভৌগোলিক দিক থেকে এবং জনসংখ্যার দিক থেকে। তিনি বলেছেন, ভারত এসসিও-তে ইতিবাচক অবদান রাখছে এবং রাশিয়য় এক্স পিস মিশনে সক্রিয়ভাবে অংশ নিয়েছে। বর্তমানে ভারতীয় সেনাবাহিনী অন্য এসসিও দেশগুলির সঙ্গে রাশিয়ায় এক্স সেন্টার, ২০১৯-এ অংশ নিচ্ছে। নিয়মিত সামরিক মহড়া আয়োজিত হচ্ছে সন্ত্রাসবাদ এবং অন্যান্য বহিঃআক্রমণের বিরুদ্ধে সহযোগিতা বৃদ্ধির লক্ষ্যে।
চিফ্স অফ স্টাফ কমিটি এবং বায়ুসেনা প্রধান এয়ার চিফ মার্শাল বি এস ধানোয়া বলেন, যত প্রযুক্তির উন্নতি হচ্ছে ততই জটিল হচ্ছে তার ফলাফল। তাই, এএফএমএস-কে প্রযুক্তি এবং দক্ষতার ওপর জোর দিতে হবে।
চিফ অফ ইন্টিগ্রেটেড ডিফেন্স স্টাফ টু চেয়ারম্যান, চিফ অফ স্টাফ কমিটি লেফটেন্যান্ট জেনারেল পি এস রাজেশ্বর বলেন, ভারত এই সম্মেলন আয়োজন করার সিদ্ধান্ত নিয়েছে এজন্য যে একজন সেনার সক্ষমতা বজায় রাখতে তাঁকে সুস্থ রাখা জরুরি। তিনি বলেন, সব দেশের সামনে যেসব আশঙ্কা আছে তার বিরুদ্ধে যৌথভাবে লড়াইয়ের জন্য সহযোগিতা এবং সক্ষমতা বৃদ্ধি প্রয়োজন।
CG/AP/DM
(Visitor Counter : 65
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের আওতায় ৫৯ কোটি টিকার ডোজ দিয়ে ভারত এক মাইলফলক লাভ করেছে
নতুন দিল্লি, ২৫ আগস্ট, ২০২১
আজ সকাল ৭টা পর্যন্ত তথ্য অনুযায়ী গত ২৪ ঘণ্টায় ৬১ লক্ষ ৯০ হাজার ৯৩০টি টিকার ডোজ দেওয়া হয়েছে। এই নিয়ে দেশে মোট ৫৯ কোটি ৫৫ লক্ষ ৪ হাজার ৫৯৩টি ডোজ দেওয়া হয়েছে। কেন্দ্রীয় সরকার দেশব্যাপী কোভিড-১৯ টিকাকরণের পরিধি ও ব্যাপ্তি বিস্তারে গতি আনতে প্রতিশ্রুতিবদ্ধ।
২৪ ঘণ্টায় ৩৪ হাজার ১৬৯ জন করোনা থেকে সুস্থ হয়ে উঠেছেন। এই নিয়ে দেশে মোট করোনা থেকে আরোগ্যলাভকারী রোগীর সংখ্যা দাঁড়িয়েছে ৩ কোটি ১৭ লক্ষ ৫৪ হাজার ২২১। দেশে করোনায় সুস্থতার হার ৯৭.৬৭ শতাংশ। এই নিয়ে টানা ৫৯ দিন দৈনিক সংক্রমণের সংখ্যা ৫০ হাজারের নীচে রয়েছে। ২৪ ঘণ্টায় নতুন করে আক্রান্ত হয়েছেন ৩৭ হাজার ৫৯৩ জন। এখন হাসপাতালে চিকিৎসাধীন রোগীর সংখ্যা ৩ লক্ষ ২২ হাজার ৩২৭ জন। সক্রিয় রোগীর হার ১ শতাংশের নীচে নেমে এসে এখন ০.৯৯ শতাংশে দাঁড়িয়েছে। ২৪ ঘণ্টায় ১৭ লক্ষ ৯২ হাজার ৭৫৫ জনের করোনার নমুনা পরীক্ষা করা হয়েছে। এপর্যন্ত মোট ৫১ কোটি ১১ লক্ষ ৮৪ হাজার ৫৪৭ জনের নমুনা পরীক্ষা করা হয়েছে। পরীক্ষার সংখ্যা বাড়তে থাকায় সাপ্তাহিক সংক্রমণের হারও ৩ শতাংশের নীচে নেমে এসে এখন ১.৯২ শতাংশে দাঁড়িয়েছে। এই নিয়ে টানা ৬১ দিন সাপ্তাহিক সংক্রমণের হার ৩ শতাংশের নীচে রয়েছে। এমনকি দৈনিক সংক্রমণের হারও বিগত ৩০ দিন ধরে ৩ শতাংশের নীচে রয়েছে।
CG/SS/SKD/
(
প্রতিরক্ষামন্ত্রক
তরুণদের জন্য বাধ্যতামূলক সেনা চাকরি
নয়াদিল্লি, ২২ জুলাই, ২০২২
সরকার সেনাবাহিনীতে তরুণদের বাধ্যতামূলক চাকরির জন্য কোনো প্রকল্প তৈরি করেনি। অগ্নিপথ প্রকল্প কার্যকর করার বিষয়ে সৈনিক স্কুলের কোনো ভূমিকা নেই। সরকার অসরকারি ও বেসরকারি স্কুল এবং রাজ্য সরকারের সঙ্গে অংশীদারিত্বে ১০০টি নতুন স্কুল খোলার বিষয়ে মঞ্জুরি দিয়েছে। উত্তরপ্রদেশ, মধ্যপ্রদেশ সহ সব রাজ্য ও কেন্দ্রশাসিত অঞ্চলেই এই প্রকল্পটি রয়েছে।
সেনাবাহিনী নিয়োগের জন্য যে র্যালিগুলির আয়োজন করছে দেশের সব জেলা এমনকি আদিবাসী এলাকাও যাতে এর অন্তর্ভুক্ত হয় সে কথা মাথায় রেখে স্থান নির্বাচন করা হচ্ছে।
লোকসভায় আজ শ্রী অরুণ কুমার সাগর ও অন্যদের এক লিখিত প্রশ্নের জবাবে এই তথ্য জানান প্রতিরক্ষা প্রতিমন্ত্রী শ্রী অজয় ভাট।
PG/ PM/NS
(Visitor Counter : 111
শিল্পওবাণিজ্যমন্ত্রক
জাতীয় স্টার্টআপ পুরস্কার ২০২১-এর জন্য আবেদন পত্র জমা দেওয়ার আহ্বান জানিয়েছে ডিপিআইআইটি
নতুন দিল্লি, ২২ ডিসেম্বর, ২০২০
শিল্প প্রসার ও অভ্যন্তরীণ বাণিজ্য দপ্তর  দ্বিতীয় পর্যায়ের জাতীয় স্পার্টআপ পুরস্কার  ২০২১-এর সূচনা করেছে। মহামারী সময়ে অভূতপূর্ব সঙ্কটকালে স্পার্টআপ সংস্থাগুলির পক্ষ থেকে যে প্রচেষ্টা, উদ্যোগ এবং সহনশীলতার প্রয়াস নেওয়া হয়েছিল তাকে লক্ষ্য রেখে এনএসএ ২০২১-এ অতিরিক্ত বিভাগ চালু করা হয়েছে। আত্মনির্ভর ভারত গঠনের জন্য নিত্যপ্রয়োজনীয় পণ্যগুলির দেশীয়করণের দিকে লক্ষ্য রেখে উদ্ভাবনের বিষয়কে গুরুত্ব দেওয়া হয়েছে। ২০২১-এর ৩১শে জানুয়ারি পর্যন্ত এই পুরস্কারের জন্য আবেদন পত্র জমা দেওয়া যাবে।
৪৯টি বিভাগে ১৫টি বৃহত্তর ক্ষেত্রে স্টার্টআপ সংস্থাগুলির জন্য এই পুরস্কার প্রদান করা হবে। এই ১৫টি ক্ষেত্র হলে কৃষি, পশুপালন, পানীয় জল, শিক্ষা ও দক্ষতা উন্নয়ন, শক্তি, এন্টারপ্রাইজ ব্যবস্থাপনা, পরিবেশ, ফিন-টেক, খাদ্য প্রক্রিয়াকরণ, স্বাস্থ্য এবং সুস্বাস্থ্য, শিল্প ৪.০, নিরাপত্তা, মহাকাশ, পরিবহণ ও ভ্রমণ। এছাড়াও গ্রামীণ এলাকায় প্রভাব সৃষ্টি, মহিলা উদ্যোক্তা তৈরি, আমদানির বিকল্প ব্যবস্থাকে শক্তিশালী করা, কোভিড-১৯ এর লড়াইয়ের জন্য উদ্ভাবন, ভারতীয় ভাষায় বিষয়বস্তু সরবরাহ এবং শিক্ষা প্রতিষ্ঠান ক্ষেত্রে স্টার্টআপ সংস্থাগুলির জন্য ৬টি বিশেষ পুরস্কারের ব্যবস্থা রয়েছে। একটি শক্তিশালী স্টার্টআপ ইকো সিস্টেমের মূল ভিত্তি গঠন হিসেবে কাজের গতি ত্বরান্বিত করা এবং ইনকিউবেটর ক্ষেত্রে অসামান্য কাজের জন্য পুরস্কার প্রদান করা।
প্রতিটি ক্ষেত্রে বিজয়ী স্টার্টআপগুলিকে নগদ ৫ লক্ষ টাকা পুরস্কার প্রদান করা হবে। এই প্রতিযোগিতায় বিজয়ী এবং দুটি রানার্স আপ সংস্থা সরকারি ও কর্পোরেট ক্ষেত্রে তাদের কর্মকাণ্ড তুলে ধরার সুযোগ পাবে। পাশাপাশি সম্ভাব্য পাইলট প্রকল্পে কাজ করার সুযোগ এবং কাজের বরাতও মিলতে পারে। এমনকি বিভিন্ন জাতীয় ও আন্তর্জাতিক স্টার্টআপ অনুষ্ঠানে অংশ নেওয়ার জন্য তাদের অগ্রাধিকার দেওয়া হবে।
২০১৯ সালে ডিপিআইআইটি প্রথম জাতীয় স্টার্টআপ পুরস্কার প্রদান শুরু করে। স্টার্টআপ ক্ষেত্রে কাজ করে চলা অসামান্য সংস্থাগুলিকে পুরস্কার প্রদান এবং স্বীকৃতি দানের দিকে লক্ষ্য রেখে এই উদ্যোগ নেওয়া হয়েছিল। এনএসএ-র প্রথম সংস্কৃরণে আসামান্য সাফল্য মেলায় ডিপিআইআইটি দ্বিতীয় পর্যায়ে জাতীয় স্টার্টআপ পুরস্কার ২০২১-এর সূচনার কথা ঘোষণা করেছে।
রাষ্ট্রপতিরসচিবালয়
ভারতে এক দিনে এক কোটি'র বেশি মানুষকে টিকা দেওয়ার মাইলফলক অর্জন কেবলমাত্র নার্সিং কর্মীদের নিরলস প্রয়াস ও কাজের প্রতি আত্মোৎসর্গের কারনেই সম্ভব হয়েছে: রাষ্ট্রপতি কোবিন্দ
নতুন দিল্লি,১৫ সেপ্টেম্বর, ২০২১
রাষ্ট্রপতি শ্রী রাম নাথ কোবিন্দ বলেছেন, ভারতে এক দিনে এক কোটি'র বেশি মানুষকে টিকা দেওয়ার মাইলফলক অর্জন কেবলমাত্র নার্সিং কর্মীদের নিরলস প্রয়াস ও কাজের প্রতি আত্মোৎসর্গের কারনেই সম্ভব হয়েছে।তিনি আজ এক ভার্চুয়াল অনুষ্ঠানে নার্সিং কর্মীদের জন্য জাতীয় ফ্লোরেন্স নাইটিঙ্গেল পুরস্কার প্রদান অনুষ্ঠানের ভাষণে এ কথা জানান।
রাষ্ট্রপতি বলেন কোভিড-১৯ এর বিরুদ্ধে লড়াইয়ের নার্সিং কর্মীরা অক্লান্ত পরিশ্রম করে চলেছেন। শুধুমাত্র তাদের ধারাবাহিক প্রচেষ্টার কারণেই দেশের জনসংখ্যার এক উল্লেখযোগ্য অংশকে টিকা দেওয়া সম্ভব হয়েছে।তিনি জানান, ভারতে একদিনে এক কোটি লোককে টিকা দেওয়ার মাইলফলক অর্জন সম্ভব হয়েছে কেবলমাত্র নার্সদের নিষ্ঠা এবং অক্লান্ত পরিশ্রমের কারণে।
রাষ্ট্রপতি বলেন, কোভিড -১৯ মহামারীর বিরুদ্ধে লড়াইয়ে অনেক নার্স প্রাণ হারিয়েছেন। তিনি উল্লেখ করেন যে,এই পুরস্কার প্রাপকদের মধ্যে একজনের নামও রয়েছে,যিনি কোভিড -১৯ আক্রান্ত রোগীদের চিকিৎসার সময় তার জীবন হারিয়েছেন। তিনি বলেন এই আত্মত্যাগের জন্য, দেশ সর্বদা তার কাছে ঋণী থাকবে। তিনি জানান কোনও আর্থিক সুবিধার মাধ্যমে কারোরই পরিষেবা এবং ত্যাগের মূল্যায়ন করা যায় না। তবুও, সরকার মহামারী চলাকালীন নার্সদের অবদানকে স্বীকৃতি জানিয়েছে এবং সমস্ত স্বাস্থ্যসেবা প্রদানকারীদের ৫০ লক্ষ টাকা পর্যন্ত ব্যক্তিগত দুর্ঘটনা ক্ষেত্রে সুবিধা প্রদানের আওতায় নিয়ে এসে 'প্রধানমন্ত্রীর গরিব কল্যাণ প্যাকেজ  : কোভিড -১৯-এর বিরুদ্ধে লড়াই করা স্বাস্থ্যকর্মীদের জন্য বীমা প্রকল্প' চালু করেছে।
চলতি বছরে নার্স দিবসের বিষয় ভাবনার কথা উল্লেখ করে রাষ্ট্রপতি বলেন বিশ্বব্যাপী স্বাস্থ্য পরিষেবা ক্ষেত্রে তাদের ভূমিকা প্রশংসনীয়।বিভিন্ন স্বাস্থ্য সঙ্কটের মোকাবিলায় নার্সরাই গুরুত্বপূর্ণ ভূমিকা পালন করে থাকেন।রাষ্ট্রপতি উল্লেখ করেন যে দেশের নার্সরা উদ্ভাবনী এবং চ্যালেঞ্জিং ভূমিকার জন্য নিজেদের মানিয়ে নিচ্ছেন।এ দিনের অনুষ্ঠানে সকল পুরস্কার জয়ী নার্সদের শুভেচ্ছা জানান।রাষ্ট্রপতি বলেন তারা মানুষের সেবায় অনুকরণীয় দৃষ্টান্ত স্থাপন করেছেন।
CG/SS
(Visitor Counter : 150
রেলমন্ত্রক
আত্ম নির্ভর ভারতের লক্ষ্যে ভারতীয় রেলের প্রস্তুতি
নতুন দিল্লি, ২৫ জুলাই, ২০২০
রেল ও বাণিজ্য এবং শিল্প মন্ত্রী শ্রী পীযূষ গোয়েল ভারতীয় রেলে পণ্য ক্রয় প্রক্রিয়ায় মেক ইন ইন্ডিয়া কর্মসূচিতে উৎসাহদানের বিষয়ে পর্যালোচনা বৈঠক করেছেন।
এই পর্যালোচনা বৈঠকে শ্রী গোয়েল রেলের সঙ্গে যুক্ত সংস্থাগুলির মধ্যে আস্থা তৈরি করা এবং তাদের কাছ থেকে দুর্নীতিমুক্ত ও স্বচ্ছ পদ্ধতিতে পণ্য কেনার প্রয়োজনীয়তার উপর জোর দেন।
এই পণ্য ক্রয় প্রক্রিয়ায় মেক ইন ইন্ডিয়ার বিষয়ে উৎসাহদানের পদক্ষেপগুলি পর্যালোচনা করার সময়, স্থানীয় বিক্রেতাদের অংশগ্রহণ বাড়ানোর উপর জোর দেন তিনি। এছাড়াও সিদ্ধান্ত নেওয়া হয় যে,পণ্য সংগ্রহের ক্ষেত্রে স্থানীয় পণ্য সরবরাহকারীরা যাতে আরো বেশি করে নিলামে অংশ নিতে পারেন সেই অনুযায়ী একটি আইন তৈরি করা হবে। এতে আত্ম নির্ভর ভারতের লক্ষ্যে ভারতীয় রেল এগিয়ে যাবে বলেও কেন্দ্রীয় মন্ত্রী জানান।
বিক্রেতারা যাতে রেলে স্থানীয়ভাবে উৎপাদিত সামগ্রী আরো বেশি সরবরাহ করতে পারেন তার জন্য উৎসাহ দেওয়া হবে। এছাড়াও বিভিন্ন প্রশ্নের উওর দেওয়ার জন্য একটি বিভাগ এবং একটি হেল্পলাইন নম্বর চালু করার পরামর্শ দেন তিনি।
রেল বোর্ডের সদস্য ভারতীয় রেলে মেক ইন ইন্ডিয়া কর্মসূচির মাধ্যমে কাজের অগ্রগতি ও পদক্ষেপ গ্রহণের বিষয় তুলে ধরেন।
পর্যালোচনা সভায় রেল প্রতিমন্ত্রী শ্রী সুরেশ সি অঙ্গাদি, রেল বোর্ডের সদস্যবৃন্দ, রেলের জেনারেল ম্যানেজাররা সহ একাধিক শীর্ষ আধিকারিকরা উপস্থিত ছিলেন।
বৈঠকে রেলপথে পণ্য সংগ্রহের ক্ষেত্রে আরো বেশি ভারতীয় পরিষেবা সরবরাহকারী এবং পণ্য নির্মাতাদের জড়িত করার বিষয়ে আলোচনা করা হয়। তাদেরকে সরকারের ই-মার্কেটের সাথে সংযুক্ত করা এবং তাদের কাছ থেকে কীভাবে সহজে পণ্য কেনা ও পরিষেবা নেওয়া যায় সে সম্পর্কে একটি কৌশল বিকাশের ধারণা প্রসঙ্গে শ্রী গোয়েল বলেন, রেল মন্ত্রক বছরে প্রায়, ৭০ হাজার কোটি টাকার পণ্য ক্রয় ও পরিষেবা গ্রহণ করবে।এটি সরকারি ই-মার্কেট প্ল্যাটফর্মের মাধ্যমে সম্প্রসারণ করা হবে।মূলত দেশের দুর্গম প্রান্তিক অঞ্চল ও অতি ক্ষুদ্র ক্ষুদ্র মাঝারি শিল্প উদ্যোগ সংস্থাগুলি থেকে এই পণ্য কেনার বিষয়টি নিশ্চিত করা হবে।
বৈঠকে রেলে পণ্য সংগ্রহ ব্যবস্থাপনাকে দুর্নীতিমুক্ত ও স্বচ্ছ করার উপায় নিয়ে আলোচনা করা হয়। পর্যালোচনার সময়, বিক্রেতাদের জন্য একটি সহজ এবং প্রয়োজনীয় ওয়েব ইন্টারফেস তৈরি করার সিদ্ধান্ত নেওয়া হয়েছে। এটি তৈরি করবে ভারতীয় রেল। এখানে রেলের কোন পণ্য কেনা, পরিষেবা প্রদান এবং অন্যান্য তথ্য স্পষ্টভাবে জানিয়ে দেওয়া যাবে। এই তথ্যের ভিত্তিতে, স্থানীয় বিক্রেতারা সহজেই রেলে স্থানীয় পণ্য এবং পরিষেবা সরবরাহ করতে পারবেন।
(CG/SS
যুবওক্রীড়াবিষয়কমন্ত্রক
অলিম্পিকে পদক জয়ী পিভি সিন্ধু দেশে ফেরায় অবিস্মরণীয় সম্বর্ধনা
নতুন দিল্লি, ০৩ আগষ্ট, ২০২১
টোকিও অলিম্পিক ২০২০-তে ব্রোঞ্জ পদক জয় সহ প্রথম ভারতীয় মহিলা হিসেবে দুটি অলিম্পিকে পদক জয়ী ব্যাডমিন্টন তারকা পিভি সিন্ধু দেশে ফেরার পর কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর আজ অবিস্মরণীয় সম্বর্ধনা জানিয়েছেন। সিন্ধুর সঙ্গে তার প্রশিক্ষককেও সম্বর্ধনা জানানো হয়। এদিন এই সম্বর্ধনা অনুষ্ঠানে কেন্দ্রীয় মন্ত্রী অনুরাগ সিং ঠাকুর ছাড়াও কেন্দ্রীয় অর্থমন্ত্রী শ্রীমতী নির্মলা সীতারমন, সংস্কৃতি, পর্যটন ও উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি, যুব বিষয়ক ও ক্রীড়া প্রতিমন্ত্রী শ্রী নিশীথ প্রামাণিক, ক্রীড়া সচিব শ্রী রবি মিত্তল সহ ক্রীড়া মন্ত্রকের বরিষ্ঠ আধিকারিকরা উপস্থিত ছিলেন। পিভি সিন্ধুর পিতা – মাতা পি বিজয় ও পি রামান্না হায়দ্রাবাদ থেকে এসে এই অনুষ্ঠানে যোগ দেন।
অনুষ্ঠানের ভাষণে শ্রী ঠাকুর বলেন, পিভি সিন্ধু ভারতের সর্বশ্রেষ্ঠ অলিম্পিয়ানদের মধ্যে একজন। তিনি ভারতের আইকন, অনুপ্রেরণা এবং দেশের হয়ে খেলাধুলোর স্বপ্ন দেখা প্রত্যেক ভারতীয়ের আদর্শ। পর পর দুটি অলিম্পিক প্রতিযোগিতায় পদক জয় উদীয়মান ক্রীড়া বিদদের অনুপ্রাণিত করবে বলেও মন্তব্য করেন কেন্দ্রীয় মন্ত্রী। সিন্ধুর কৃতিত্ব সত্যিই অবিশ্বাস্য। কেন্দ্রীয় মন্ত্রী আরও জানান, সরকারের ‘টার্গেড অলিম্পিক পোডিয়াম স্কিম’ অলিম্পিক প্রত্যাশী খেলোয়াড়দের অনুপ্রাণিত করে তুলেছে। টোকিও অলিম্পিকে যাওয়ার আগে প্রধানমন্ত্রী নরেন্দ্র মোদী-র সঙ্গে খেলোয়াড়দের আলাপচারিতা ক্রীড়া বিদদের উৎসাহ যুগিয়েছে বলেও জানান শ্রী ঠাকুর। সিন্ধুর এই পদক জয়ের পর প্রধানমন্ত্রী তাকে ফোন করে অভিনন্দন জানিয়েছেন।
অনুষ্ঠানে শ্রী শ্রীমতী নির্মলা সীতারমন বলেন, সিন্ধু একজন মহান ক্রীড়াবিদ, যা তিনি বার বার প্রমাণ করে দিয়েছেন। বিশ্বমানের প্রশিক্ষণ এবং সিন্ধুর অধ্যাবসায় তাকে এই শ্রেষ্ঠত্বের জায়গায় পৌঁছতে সাহায্য করেছে বলেও মন্তব্য করেন তিনি। শ্রীমতী সীতারমন আরও জানান, সিন্ধুর এই সাফল্য আগামী প্রজন্মের কাছে অনুপ্রেরণা হয়ে থাকবে।
কেন্দ্রীয় যুব বিষয়ক ও ক্রীড়া প্রতিমন্ত্রী শ্রী নিশীথ প্রামাণিক বলেন, পর পর দুবার অলিম্পিকে পদক জেতার জন্য প্রথম ভারতীয় মহিলা হিসেবে সিন্ধু নজির সৃষ্টি করেছেন। খেলাধুলোর প্রতি তার নিষ্ঠা, আন্তরিকতা সকলকে অনুপ্রাণিত করবে বলেও শ্রী প্রামাণিক জানান।
এদিন অনুষ্ঠানে দৃশ্যত উচ্ছ্বসিত সিন্ধু বলেন, যেভাবে প্রত্যেক ভারতীয় সমর্থন জানিয়েছেন তার জন্য তিনি চির কৃতজ্ঞ। এই সাফল্যের জন্য তার বাবা – মা যেভাবে তাকে সমর্থন যুগিয়েছেন এবং প্রশিক্ষক সাহায্য করেছেন তার জন্য ধন্যবাদও জানান। তাদের প্রচেষ্টায় এই স্বপ্ন স্বার্থক হয়েছে বলেও মন্তব্য করেন তিনি।
এই নিয়ে সিন্ধু দ্বিতীয় ক্রীড়া বিদ যিনি টোকিও অলিম্পিকে পদক জয়ের পর দেশে ফিরে এলেন। এর আগে ২৪ জুলাই মীরাবাই চানুর ৪৯ কেজি ভারোত্তলন বিভাগে পদক জয়ের পর দেশে ফিরে এসেছেন।
CG/SS/SKD
(Visitor Counter : 164
শিল্পওবাণিজ্যমন্ত্রক
আগামীদিনে সারা বিশ্ব প্রধানমন্ত্রী গতিশক্তির পথ অনুসরণ করবে : শ্রী পীযূষ গোয়েল
নয়াদিল্লী, ০৭ জুন, ২০২২
কেন্দ্রীয় শিল্প ও বাণিজ্য, উপভোক্তা বিষয়ক, খাদ্য ও গণবন্টন এবং বস্ত্রমন্ত্রী শ্রী পীযুষ গোয়েল বলেছেন, আগামীদিনে সারা বিশ্ব পিএম গতিশক্তির পথ অনুসরণ করবে। মন্ত্রী বলেন, পিএম গতিশক্তি ভবিষ্যতে কাজের ধারায় আমূল পরিবর্তন আনবে। তিনি আগ্রহী শিল্পোদ্যোগীদের সরকারের বিভিন্ন সুযোগ-সুবিধাকে কাজে লাগানোর পরামর্শ দেন। শ্রী গোয়েল আজ কোচিতে ন্যাশনাল ইন্ডাস্ট্রিয়াল করিডর ডেভেলপমেন্ট প্রোগ্রাম  আয়োজিত শিল্পোদ্যোগীদের গোলটেবিল বৈঠকে বক্তব্য রাখছিলেন।
মন্ত্রী কেরালার প্রাকৃতিক সুবিধাগুলিকে কাজে লাগিয়ে শিল্পোদ্যোগীদের বিনিয়োগে আহ্বান জানান। তিনি বলেন, ব্যবসা-বাণিজ্যের যাতে কোনো সমস্যা না হয় তার জন্য কেন্দ্রীয় সরকার সর্বদা সচেষ্ট। প্রধানমন্ত্রীর এই বিষয়ে স্পষ্ট দৃষ্টিভঙ্গী রয়েছে। শ্রী গোয়েল মোদী সরকারের ৮ বছর পূর্তি উপলক্ষ্যে সুপ্রশাসনের বিষয়ে আলোচনা করেন।
অনুষ্ঠানে কেরালার শিল্পমন্ত্রী শ্রী পি রাজেশ বলেছেন, তাঁরা চান বছরে ১ লক্ষ শিল্প স্থাপিত হোক। বেঙ্গালুরু-কোচী শিল্প করিডরকে তিরুভানান্থাপুরম পর্যন্ত সম্প্রসারিত করার জন্য প্রয়োজনীয় উদ্যোগ গ্রহণের জন্য তিনি শ্রী গোয়েলকে অনুরোধ জানান। অনুষ্ঠানে শিল্পোৎসাহ ও অভ্যন্তরীণ বাণিজ্য দপ্তরের যুগ্ম সচিব শ্রী রাজেন্দ্র রত্ন, কেআইএনএফআরএ-এর ম্যানেজিং ডিরেক্টর সন্তোষ কোশি টমাস, কেরালার প্রিন্সিপ্যাল সেক্রেটারি সুমন বিল্লা, এনআইসিবিসি-এর ভাইস প্রেসিডেন্ট অভিষেক চৌধুরি উপস্থিত ছিলেন।
CG/CB/NS
(Visitor Counter : 85
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও বাংলাদেশের প্রধানমন্ত্রী শেখ হাসিনার মধ্যে ভার্চ্যুয়াল শীর্ষ সম্মেলন
নতুনদিল্লি, ১৪ই ডিসেম্বর, ২০২০
প্রধানমন্ত্রী শ্রী নরেন্দ্র মোদী ও বাংলাদেশের প্রধানমন্ত্রী শেখ হাসিনার মধ্যে ১৭ই ডিসেম্বর একটি ভার্চ্যুয়াল শীর্ষ সম্মেলন অনুষ্ঠিত হবে।
এই সম্মেলনে দুই নেতা কোভিড পরবর্তী সময়ে সহযোগিতা বৃদ্ধি সহ দ্বিপাক্ষিক সম্পর্কর বিষয়ে সর্বাঙ্গীণ আলোচনা করবেন।
ভারত ও বাংলাদেশের মধ্যে শীর্ষস্তরে নিয়মিত যোগাযোগ রয়েছে। প্রধানমন্ত্রী শেখ হাসিনা ২০১৯ এর অক্টোবরে সরকারি সফরে ভারতে এসেছিলেন। এই বছরের মার্চ মাসে ঐতিহাসিক মুজিব বর্ষ উপলক্ষে প্রধানমন্ত্রী শ্রী মোদী ভিডিও বার্তা দিয়েছিলেন। কোভিড মহামারীর সময় উভয় নেতাই পরস্পরের মধ্যে নিয়মিত যোগাযোগ রেখেছেন।
প্রধানমন্ত্রীরদপ্তর
মহারাষ্ট্রের মুখ্যমন্ত্রী সপরিবারে প্রধানমন্ত্রীর বাসভবনে গিয়ে প্রধানমন্ত্রীর সঙ্গে দেখা করেছেন
নতুন দিল্লি, ২২ শে জুলাই ২০২৩
(মহারাষ্ট্রের মুখ্যমন্ত্রী একনাথ সিন্ধে সপরিবারে নতুন দিল্লিতে প্রধানমন্ত্রীর বাসভবনে গিয়ে প্রধানমন্ত্রী শ্রী নরেন্দ্র মোদীর সঙ্গে দেখা করেছেন।
এই সাক্ষাৎকার সম্পর্কে মহারাষ্ট্রের মুখ্যমন্ত্রীর একটি ট্যুইট ভাগ করে নিয়ে প্রধানমন্ত্রী বলেছেন :
“মহারাষ্ট্রের কঠোর পরিশ্রমী এবং প্রাণবন্ত মুখ্যমন্ত্রী একনাথ সিন্ধেজি এবং তাঁর পরিবারের সঙ্গে সাক্ষাৎ হওয়া অত্যন্ত আনন্দদায়ক। মহারাষ্ট্রের উন্নয়নকে এগিয়ে নিয়ে যেতে তাঁর সংকল্প এবং তাঁর বিনয় অত্যন্ত প্রশংসনীয়।”
CG/ AP/SG/
প্রধানমন্ত্রীরদপ্তর
আইএসএসএফ জুনিয়র বিশ্বকাপে ভালো ফলের জন্য ভারতীয় শুটারদের অভিনন্দন জানালেন প্রধানমন্ত্রী
নতুন দিল্লি, ১০ জুন, ২০২৩
আইএসএসএফ জুনিয়র বিশ্বকাপ ২০২৩-এ ভালো ফলের জন্য প্রধানমন্ত্রী নরেন্দ্র মোদী ভারতীয় শুটারদের অভিনন্দন জানিয়েছেন। ১৫টি পদক জয় করে ভারত এই প্রতিযোগিতায় পদক তালিকার শীর্ষস্থান অধিকার করেছে।
এক ট্যুইট বার্তায় প্রধানমন্ত্রী বলেছেন :
“আমাদের শুটাররা আমাদের গর্বিত করে চলেছেন। অতুলনীয় পারফরম্যান্সের সুবাদে আইএসএসএফ জুনিয়র বিশ্বকাপ ২০২৩-এ ভারত ১৫টি পদক জয় করে পদক তালিকার শীর্ষে রয়েছে। প্রতিটি জয়ই আমাদের তরুণ ক্রীড়াবিদদের আবেগ, নিষ্ঠা এবং উদ্দীপনার প্রমাণ। তাঁদের সবাইকে শুভেচ্ছা।”
CG/SD/SKD
(Visitor Counter : 55
অর্থমন্ত্রক
কেন্দ্রীয় বাজেটে দৃষ্টান্ত স্থাপনের জন্য নগর উন্নয়ন কেন্দ্রিক উচ্চস্তরের একটি কমিটি গঠনের প্রস্তাব করা করা হয়েছে
নতুন দিল্লি, ০১ ফেব্রুয়ারি, ২০২২
সংসদে আজ কেন্দ্রীয় বাজেট ২০২২-২৩ পেশ করার সময় কেন্দ্রীয় অর্থমন্ত্রী নির্মলা সীতারামন নগর উন্নয়নের ক্ষেত্রে একটি কমিটি গঠনের প্রস্তাব করেছেন। এই কমিটি বিভিন্ন পরিকল্পনা বাস্তবায়ন, সুপারিশ সহ নানান কাজ খতিয়ে দেখবে। এই কমিটির মধ্যে যেমন থাকবেন পরিকল্পনাবিদ তেমনি থাকবেন অর্থনীতিবিদ।
শ্রীমতি সীতারামন বলেছেন যে, নগর পরিকল্পনা কোনো ব্যবসায়িক ভিত্তিতে চলতে পারে না। শহর উন্নয়নের ওপর অর্থনৈতিক বিষয়টিও উল্লেখিত থাকে। নাগরিক সুবিধা প্রদানের ক্ষেত্রে সরকারি কর্মসূচি গুলি বাস্তবায়নের প্রয়োজন।
অর্থমন্ত্রী বলেছেন, ভারতের শহরগুলিতে মহিলা এবং যুবকসহ সকলের জন্য কর্মসংস্থানের সুযোগ সৃষ্টির বিষয়টি বিবেচনা করতে হবে।
CG/ SB
(
বিজ্ঞানওপ্রযুক্তিমন্ত্রক
কোভিড-১৯ এর মোকাবিলায় এসসিটিআইএমএসটি–র বিজ্ঞানীরদের সংক্রমণমুক্ত দরজা ও ফেসমাস্ক আস্তাকুড় উদ্ভাবন
নতুনদিল্লি, ১০ এপ্রিল, ২০২০
কোভিড-১৯ মহামারীর মোকাবিলায় বিজ্ঞান ও প্রযুক্তি দপ্তরেরস্বয়ংশাসিত সংস্থা কেরালার ত্রিভান্দ্রামের শ্রী চিত্র তিরুনাল ইন্সটিটিউট ফর মেডিক্যাল সায়েন্স এন্ড টেকনোলজি  দুটি প্রযুক্তির উদ্ভাবন করেছে।
চিত্র ডিসইনফেকশন গেটওয়ের মাধ্যমে কোন ব্যক্তিকে সংক্রমণমুক্ত করা যায়। এখানে একটি চেম্বারে কেউ ঢুকলে তার শরীর, হাত ও পোশাক হাইড্রোজেন পার অক্সাইড দিয়ে জীবাণু মুক্ত করা যাবে। ওই চেম্বার থেকে বের হলেই অতি বেগুনী রশ্মীর মাধ্যমে চেম্বারটিকে জীবাণু মুক্ত করা হবে। পুরো প্রক্রিয়া শেষ হতে মাত্র চল্লিশ সেকেন্ড লাগে।
দ্বিতীয় যে জিনিসটি এসসিটিআইএমএসটি উদ্ভাবন করেছে সেটি একটি সংক্রমণ মুক্ত আস্তাকুড়। কোভিড-১৯ এ আক্রান্তদের চিকিৎসার জন্য স্বাস্থ্যকর্মীদের ফেসমাস্ক খুব জরুরী। এই ফেসমাস্ক ব্যবহারের পর সেটি আস্তাকুড়ে ফেলে দেওয়া হয়। কিন্তু ততক্ষনে সেটি ভাইরাসে ভরে যায়। ফলে সাফাই কর্মীদের সংক্রমিত হবার সম্ভাবনা থাকে। তাই আস্তাকুড়টিকে অতি বেগুনি রশ্মীর মাধ্যমে সংক্রমণ মুক্ত করা হয়। এভাবে সংক্রমণের চক্র ভাঙা সম্ভব।
(CG/CB
প্রধানমন্ত্রীরদপ্তর
স্পেনের প্রধানমন্ত্রীর সঙ্গে ভারতের প্রধানমন্ত্রীর টেলিফোনে বার্তালাপ
নতুন দিল্লি, ৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে স্পেনের প্রধানমন্ত্রী পেড্রো সানচেজ পেরেজ-কাস্তেজন সঙ্গে কথা বলেছেন। কোভিড-১৯এর কারণে সারা বিশ্ব, যে সমস্যার মুখোমুখি হয়েছে তা নিয়ে উভয় নেতাই আলোচনা করেন।
প্রধানমন্ত্রী শ্রী মোদী এই ভাইরাসের কারণে স্পেনে মর্মান্তিক মৃত্যুর জন্য শোক জ্ঞাপন করেন এবং অসুস্থদের দ্রুত আরোগ্য কামনা করেন। একইসঙ্গে প্রধানমন্ত্রী আশ্বস্ত করেন যে, স্পেন যেভাবে সবসময় সাহসিকতার পরিচয় দিয়েছে ভারত তার পাশে রয়েছে এবং সাধ্যমত তাদের সাহায্য দিতেও প্রস্তুত।
বিশ্বে স্বাস্থ্য সংকটের মতো সমস্যা মোকাবিলায় আন্তর্জাতিক সহযোগিতার গুরুত্বের ওপর সহমত পোষণ করেন উভয় নেতাই। করোনা পরবর্তী সময়ে বিশ্বায়নের জন্য একটি মানব কেন্দ্রিক নতুন ধারনা তৈরির বিষয়ে প্রধানমন্ত্রী শ্রী নরেন্দ্র মোদীর দৃষ্টিভঙ্গির সঙ্গে সহমত জানান স্পেনের প্রধানমন্ত্রী।
এই মহামারীর কারণে মানুষ যাতে ঘরে থেকেই মানসিক ও শারীরিকভাবে সুস্থ থাকতে পারে তার জন্য সহজলভ্য চিরাচরিত ভেষজ ওষুধ এবং যোগের উপকারিতার ওপর উভয় নেতাই সহমত ব্যক্ত করেন।
কোভিড-১৯এর সমস্যা সমাধান এবং এর পথ বার করতে উভয় দেশের প্রতিনিধিরা আগামী দিনে যোগাযোগ বজায় রাখবে বলেও জানিয়েছেন তাঁরা।
(CG/SS
অর্থমন্ত্রক
রাজস্বখাতে ঘাটতি মেটানোর জন্য ১৪টি রাজ্যকে ৭ হাজার ১৮৩ কোটি ৪২ লক্ষ টাকা অনুদান মঞ্জুর
নতুন দিল্লি, ০৬ মে, ২০২২
কেন্দ্রীয় অর্থ মন্ত্রকের ব্যয় নির্বাহ দপ্তর আজ শুক্রবার নির্ধারিত অর্থ হস্তান্তরের পর রাজস্ব ঘাটতি মেটাতে দ্বিতীয় মাসিক কিস্তি বাবদ ১৪টি রাজ্যের জন্য ৭ হাজার ১৮৩ কোটি ৪২ লক্ষ টাকা অনুদান মঞ্জুর করেছে।
উল্লেখ করা যেতে পারে, পঞ্চদশ অর্থ কমিশন ২০২২-২৩ অর্থবর্ষে ১৪টি রাজ্যের জন্য নির্ধারিত অর্থ হস্তান্তরের পর ৮৬ হাজার ২০১ কোটি টাকা রাজস্ব ঘাটতি মেটানোর প্রস্তাব দেয়। প্রস্তাবিত এই অনুদান ব্যয় নির্বাহ দপ্তরের পক্ষ থেকে রাজ্যগুলিকে ১২টি মাসিক কিস্তিতে মেটানো হবে। চলতি অর্থবর্ষে প্রথম কিস্তি সহ দ্বিতীয় মাসিক কিস্তি মিলিয়ে ওই ১৪টি রাজ্যকে মোট ১৪ হাজার ৩৬৬ কোটি ৪৪ লক্ষ টাকা অনুদান দেওয়া হয়েছে।
সংবিধানের ২৭৫ নম্বর ধারা অনুযায়ী রাজ্যগুলিকে নির্ধারিত অর্থ হস্তান্তরের পর রাজস্ব ঘাটতি বাবদ অনুদান দেওয়ার সংস্থান রয়েছে। রাজ্যগুলির রাজস্বখাতে ঘাটতি মেটাতে অর্থ কমিশনের প্রস্তাব অনুযায়ী এই অনুদান সহায়তা দেওয়া হয়ে থাকে। রাজ্যগুলির রাজস্ব ও ব্যয়ের মধ্যে ঘাটতি মূল্যায়নের ভিত্তিতে পঞ্চদশ অর্থ কমিশন ২০২০-২১ থেকে ২০২৫-২৬ পর্যন্ত প্রতিটি যোগ্য রাজ্যকে এই অনুদান দেওয়ার প্রস্তাব দেয়।
২০২২-২৩ –এ পঞ্চদশ অর্থ কমিশনের পক্ষ থেকে যে ১৪টি রাজ্যকে নির্ধারিত অর্থ হস্তান্তরের পর রাজস্ব ঘাটতি বাবদ অনুদান দেওয়ার প্রস্তাব করা হয় তার মধ্যে পশ্চিমবঙ্গও রয়েছে। সেই অনুযায়ী চলতি অর্থবর্ষে দ্বিতীয় মাসিক কিস্তিবাবদ পশ্চিমবঙ্গকে রাজস্ব ঘাটতি ঘাতে অনুদান হিসেবে ১ হাজার ১৩২ কোটি ২৫ লক্ষ টাকা মঞ্জুর করা হয়েছে। ২০২২-২৩ অর্থবর্ষে পঞ্চদশ অর্থ কমিশনের প্রস্তাব অনুযায়ী রাজস্ব ঘাটতি বাবদ পশ্চিমবঙ্গকে মোট ১৩ হাজার ৫৮৭ কোটি টাকা অনুদান দেওয়া হবে।
CG/BD/SKD/
(Visitor Counter : 113
রাষ্ট্রপতিরসচিবালয়
নববর্ষ উপলক্ষে রাষ্ট্রপতির শুভেচ্ছা
নয়াদিল্লি, ৩১ ডিসেম্বর,২০২২
রাষ্ট্রপতি শ্রীমতী দ্রৌপদী মুর্মু নববর্ষ, ২০২৩ উপলক্ষে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন – “নববর্ষ উপলক্ষে দেশ এবং বিদেশে বসবাসকারী সব ভারতীয়কে আমি আন্তরিক শুভেচ্ছা জানাই।
নববর্ষের নবপ্রভাতের উজ্জ্বল কিরণ আমাদের জীবনে নতুন আনন্দ, নতুন লক্ষ্য, নতুন প্রেরণা এবং আরও সাফল্য অর্জনের শক্তি যোগাক। এই উপলক্ষে আমরা সকলে মিলে দেশের একতা, অখণ্ডতা এবং সমন্বিত উন্নয়নের জন্য কাজ করার বিষয়ে অঙ্গীকারবদ্ধ হই।
নতুন বছর আমাদের এই মহান রাষ্ট্র এবং জনসাধারণের উন্নয়ন ও সমৃদ্ধিকে নিশ্চিত করুক সেই কামনাই করি।”
রাষ্ট্রপতি মূল ভাষণটি দেখার জন্য এই লিঙ্কটি ক্লিক করুন –
https://static.pib.gov.in/WriteReadData/specificdocs/documents/2022/dec/doc20221231149501.pdf
PG/CB /DM/
(Visitor Counter : 66